গেফালেন
গেফালেন (জার্মান - Gefallen; গেফালেন; অর্থ - পতিত) হল বিখ্যাত জার্মান সাহিত্যিক টমাস মানের লেখা একটি বড়গল্প। এটিকেই তার লেখা প্রথম বড়গল্পের (নভেলা) মর্যাদা দেওয়া হয়ে থাকে। ১৮৯৪ সালের অক্টোবর মাসে গল্পটি মিউনিখ (München) থেকে ডি গেজেলশাফট (Die Geselischaft) নামক সাময়িকীতে প্রথম প্রকাশিত হয়। প্রকাশের সাথে সাথেই গল্পটি যথেষ্ট সাড়া ফেলে ও মিউনিখের সাহিত্যিক মহলের মনোযোগ আকর্ষণ করে। এই গল্পটির সাফল্য থেকে মান আত্মবিশ্বাস অর্জন করেন এবং লেখালেখি ও সাহিত্যকর্মকেই জীবিকা হিসেবে বেছে নেওয়ার সিদ্ধান্ত গ্রহণ করেন।